Diari Oficial de la Generalitat Valenciana


Sumari del DOGV 3898, del 15-12-2000 (2000/9337)

RESOLUCIÓ de 16 de novembre de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni entre la Generalitat Valenciana i el Ministeri de Foment sobre actuacions d'habitatge i sòl (Pla d'Habitatge 1998-2001).
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3898

Data del DOGV
:   15-12-2000

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2000/9337


Data del document
:   16-11-2000

Organisme emissor
:   Presidència de la Generalitat

Tipus de document
:   Resolució

Descriptors 

:   * cooperació administrativa
    * habitatge
    * administració central

RESOLUCIÓ de 16 de novembre de 2000, de la Subsecretaria del Secretariat del Govern i Relacions amb les Corts de la Presidència de la Generalitat, per la qual es disposa la publicació del Conveni entre la Generalitat Valenciana i el Ministeri de Foment sobre actuacions d'habitatge i sòl (Pla d'Habitatge 1998-2001). [2000/S9337]
  
Subscrit, després de la tramitació prèvia reglamentària, entre la Generalitat Valenciana i el Ministeri de Foment, el 13 d'octubre de 1998, un Conveni sobre actuacions d'habitatge i sòl (Pla d'Habitatge 1998-2001), i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0655/2000, i que figura com a annex d'aquesta resolució.
  
València, 16 de novembre de 2000.- La subsecretaria del Secretariat del Govern i Relacions amb les Corts: Amparo Koninckx Frasquet.
  
Conveni entre la Generalitat Valenciana i el Ministeri de Foment sobre Actuacions d'Habitatge i Sòl
  
(Pla d'habitatge 1998-2001)
  
València, 13 d'octubre de 1998.
  
D'una banda, el señor Rafael Arias-Salgado Montalvo, ministre de Foment, que actua en nom i representació del Govern Espanyol, segons disposa l'article 51 del Reial Decret 1.186/1998, de 12 de juny, en l'Acord del Consell de Ministres de 2 de març de 1990, modificat recentment per Acord de 3 de juliol de 1998, així com després de l'autorització prèvia atorgada per Acord del Consell de ministres de data 17 de juliol de 1998.
  
D'una altra, el señor Eduardo Zaplana Hernández-Soro, president de la Comunitat Autònoma Valenciana.
  
Ambdues parts, en la qualitat en què cada un intervé, es reconeixen recíprocament la capacitat legal per a obligar-se i atorgar el present conveni, i, a l'efecte,
  
Exposen
  
Que el Ministeri de Foment actua d'acord amb les competències exclusives que l'article 149.1.13é de la Constitució Espanyola atribueix a l'estat en matèria de bases i coordinació de la planificació general de l'activitat econòmica.
  
Que la Generalitat Valenciana actua d'acord amb les competències que en matèria d'habitatge estableix l'article 148.1.3é de la Constitució Espanyola, i que la Generalitat Valenciana ha assumit, amb caràcter exclusiu, en virtut del seu Estatut d'Autonomia, aprovat per Llei Orgànica 5/1982, d'1 de juliol, en l'article 31. Que el Consell de ministres del 12 de juny de 1998 va aprovar el Reial Decret 1.186/1998, de 12 de juny, sobre mesures de finançament d'actuacions protegides en matèria d'habitatge i sòl, com a marc normatiu per al període 1998-2001.
  
Que, d'altra banda, la Comunitat Autònoma manifesta que els problemes i els objectius prioritaris en matèria d'habitatge, en el seu àmbit territorial, són els següents:
  
- Concedir ajudes, per a millorar l'accessibilitat a l'habitatge, a les famílies que més ho necessiten, en funció de les seues condicions socioeconòmiques, i, especialment, aquelles que accedeixen per primera vegada a l'habitatge.
  
- Prestar especial atenció a col·lectius amb baixos recursos econòmics necessitats d'habitatge.
  
- Possibilitar l'existència d'ajudes per a l'accés a l'habitatge usat, amb el fi d'aprofitar el parc residencial existent.
  
- Incentivar les actuacions de rehabilitació atenent, de forma prioritària, les zones de les nostres ciutats amb majors problemes de degradació, les condicions socioeconòmiques dels residents i les situacions sobrevingudes com les derivades de patologies estructurals i la utilització del ciment aluminós.
  
- Fomentar la rehabilitació integral d'edificis per a destinar-los a venda o arrendament com a forma d'aprofitar igualment el parc residencial existent.
  
L'articulació d'aquests objectius es desenvolupa mitjançant la normativa que a l'efecte promulgue la Generalitat Valenciana, i que atén els criteris següents:
  
1. Concedir ajudes per a l'accés a l'habitatge en funció de les característiques socioeconòmiques dels beneficiaris, i atendre, de manera especial, els joves i aquelles persones que accedeixen per primera vegada a l'habitatge, i especialment els col·lectius amb menors nivells d'ingressos i amb un tractament homogeni de les ajudes, amb independència del tipus d'habitatge a què decideixen optar.
  
2. Regular i fomentar les actuacions específiques d'habitatge per a determinats col·lectius amb baixos recursos econòmics necessitats d'habitatge, ja siga en lloguer o en règim de compravenda:
  
2.1. Incentivar el programa d'habitatges de protecció oficial en règim especial, dirigit als col·lectius amb ingressos inferiors a 2,5 milions de pessetes, reforçant els mecanismes de control i criteris d'adjudicació d'aquests habitatges als dits col·lectius.
  
2.2. Fer una aposta important pels programes de lloguer:
  
- Programa de lloguer-jove: habitatges, fins a 70 m2, en lloguer a 25 anys destinats a joves que tinguen subvencions al promotor.
  
- Programa d'integració social: habitatges en lloguer destinats a col·lectius amb baixos recursos econòmics.
  
3. Regular de la nova configuració de les actuacions protegides que estableix el Reial Decret 1.186/1998, pel qual s'ajusten els preus a la realitat del mercat immobiliari, cosa que farà possible una distribució territorialitzada de les dites actuacions.
  
4. Dirigir una part de les ajudes per a l'accés a l'habitatge del mercat secundari o usat i amb les mateixes condicions d'ajudes que per als habitatges de nova construcció.
  
5. Fomentar les actuacions de rehabilitació d'edificis i habitatges en funció dels condicions socioeconòmiques dels beneficiaris, de les característiques de les actuacions i de l'àmbit on és porten a cap, especialment en àrees de rehabilitació.
  
6. Fomentar la promoció de la rehabilitació d'edificis complets per a la seua venda o arrendament, i fer possible l'eixida al mercat dels habitatges així rehabilitats amb ajudes a l'accés als seus compradors
  
7. Reforçar les ajudes per a la rehabilitació derivada de patologies estructurals i, especialment, les del ciment aluminós, i millorar substancialment, en aquest cas, el finançament necessari per a cobrir els costos derivats dels projectes, els estudis de diagnòstic i les mesures de seguretat adoptades.
  
Que ambdues parts, a l'empara d'allò que s'ha previngut en l'article 51 del Reial Decret 1.186/1998, de 12 de juny, estableixen el present conveni, l'annex I d'aquest que recull la quantificació inicial dels objectius i la seua distribució per programes anuals d'actuació, sense perjudici dels possibles ajustaments que es pogueren produir com a conseqüència de l'aplicació de la clàusula primera d'aquest conveni.
  
Que ambdues parts estan d'acord que la firma del present conveni suposa l'extinció del fins ara vigent, subscrit el 29 de gener de 1996, que deixa de produir efectes, excepte pel que fa a les situacions jurídiques creades a la seua empara.
  
En virtut d'això, ambdues parts atorguen el present conveni amb subjecció a les següents:
  
Clàusules
  
Primera. Vigència i contingut del conveni
  
El present conveni es refereix a actuacions protegides en matèria d'habitatge i sòl que, durant la vigència d'aquest, obtinguen finançament qualificat de conformitat amb el Reial Decret 1.186/1998, de 12 de juny, i amb la normativa autonòmica que el desenvolupe i complemente.
  
Les actuacions objecte del present conveni són, en principi, les establides en l'annex I. Els objectius inicials així definits es podran veure modificats al llarg de la vigència del conveni, en els supòsits següents:
  
a) Per modificacions dels compromisos màxims de despesa anual autoritzats pel Consell de Ministres, derivades de les actuacions que s'han de finançar a càrrec dels Pressupostos Generals de l'Estat en l'àmbit del Pla d'Habitatge 1998-2001.
  
b) Per reajustaments interns, acordats amb el Ministeri de Foment, en les xifres d'objectius de les distintes línies d'actuacions protegides, corresponents a la Comunitat Autònoma, sempre que amb això no se supere l'import màxim dels compromisos de despesa estatal, en conjunt i per anualitats, autoritzats pel Consell de Ministres per al Pla d'Habitatge 1998-2001.
  
Els dits reajustaments es podran basar, si és procedent, en la constatació de l'existència de modificacions significatives en els valors de les variables de càlcul del cost estatal, respecte dels inicialment estimats.
  
Segona. Actuacions a càrrec de la comunitat autònoma
  
La Comunitat Autònoma firmant es compromet, sense perjudici de les eventuals modificacions quant a objectius previstes en la clàusula primera, a la realització de les actuacions següents:
  
1. Actuacions relatives a habitatges protegits de nova construcció
  
1.1 El reconeixement del dret a la subsidiació de préstecs qualificats concedits a actuacions protegides que suposen un màxim de 39.500 habitatges de nova construcció per a venda, distribuïts segons els grups A, B i C que figuren en l'annex 1, que es tracte d'adquirents, adjudicataris, promotors per a ús propi d'habitatges protegits, de nova construcció o resultants de les actuacions de rehabilitació a què es refereix l'article 34 del Reial Decret 1.186/1998, de 12 de juny, i un màxim de 1.450 habitatges qualificats o declarats protegits per a arrendament, distribuïdes segons els tipus (a 10 i/o a 25 anys) que figuren en l'annex 1.
  
1.2 Dins de les xifres màximes d'objectius, expressades en l'apartat 1.1. anterior :
  
1.2.1 El reconeixement del dret als subsidis reforçats que corresponguen:
  
a) Als adquirents, els adjudicataris i els promotors individuals per a ús propi, acollits al sistema específic de finançament per al primer accés a l'habitatge de propietat.
  
b) Als prestataris en els quals concórreguen les circumstàncies que s'assenyalen en l'article 20.4 del Reial Decret 1.186/1998, de 12 de juny.
  
1.2.2 El reconeixement del dret a subvenció estatal:
  
a) Als adquirents, els adjudicataris o els promotors per a ús propi d'habitatges de règim especial, acollits al sistema específic de finançament per al primer accés a l'habitatge de propietat.
  
b) Als promotors d'actuacions d'habitatges amb destinació a lloguer.
  
2. Actuacions d'adquisició protegida d'altres habitatges ja construïts
  
2.1 El reconeixement del dret a la subsidiació de préstecs qualificats concedits un màxim de 7.300 adquirents de propietat a títol onerós d'habitatges ja construïts, als quals es refereix el capítol IV del Reial Decret 1.186/1998, de 12 de juny, corresponents al tipus A que figura en l'annex 1.
  
2.2 Dins de la xifra màxima d'objectius, expressada en l'apartat 2.1 anterior, el reconeixement del dret als subsidis reforçats que corresponguen:
  
a) Als adquirents acollits al sistema específic de finançament per al primer accés a l'habitatge de propietat;
  
b) Als prestataris en els quals concórreguen les circumstàncies que s'assenyalen en l'article 20.4 del Reial Decret 1.186/1998, de 12 de juny.
  
3. Actuacions protegides de rehabilitació
  
3.1 El reconeixement al dret a les ajudes econòmiques a què es refereix el Reial Decret 1.186/1998, de 12 de juny, per a un màxim de 140 habitatges finançables únicament amb préstec, subsidiari o no, un màxim de 7.600 habitatges finançables amb subvenció i un màxim de 680 habitatges en àrees de rehabilitació.
  
3.2 Les àrees de rehabilitació es tramitaran amb subjecció a allò que s'ha disposat en els articles 30 i 31 del citat reial decret.
  
Una vegada siguen així declarades per la Comunitat Autònoma, rebuda la documentació prèvia establida en l'article 31.4 i determinades les quanties de les subvencions estatals i les periodificacions del pagament d'aquestes, es podrà modificar, si és procedent, la xifra inicial d'objectius que figura en l'annex 1 d'aquest conveni, en aplicació de la clàusula primera, paràgraf b).
  
3.2.1 El finançament específic corresponent a les dites àrees, així com les fórmules concretes de gestió, el seguiment i els restants aspectes, seran acordats, en cada cas, en l'àmbit de la comissió bilateral de seguiment prevista en la clàusula quarta, punt 4, d'aquest conveni, d'acord amb allò que s'ha establit en els articles 31.4 i 51 d) del Reial Decret 1.186/1998, de 12 de juny.
  
3.2.2 L'abonament de la subvenció per part del Ministeri de Foment es realitzarà de la manera següent:
  
1. Fins a l'import de la primera anualitat, una vegada acordades per la comissió bilateral les actuacions que cal executar en l'àrea de rehabilitació.
  
2. Els lliuraments posteriors, dins de cada una de les anualitats acordades, s'efectuaran una vegada justificat per la Comunitat Autònoma l'ocupació dels fons anteriorment transferits, mitjançant la corresponent acreditació, de conformitat amb els certificats de despeses produïdes, expedides a l'efecte pels serveis competents de la Comunitat Autònoma. Per a realitzar el pagament que complete la subvenció aportada pel Ministeri, serà necessari que la Comunitat Autònoma justifique les despeses produïdes des de l'origen de les actuacions
  
3.2.3 La participació de les distintes institucions s'haurà de fer constar en tota la informació pública que s'edite, i, en particular, en els cartells exteriors descriptius de les obres, en els quals figurarà l'import de la subvenció aportada pel Ministeri de Foment.
  
3.2.4 Serà competència de la Comunitat Autònoma la supervisió dels projectes i del desenvolupament de les obres.
  
3.2.5 La Comunitat Autònoma determinarà un procediment de distribució dels recursos que assegure els principis d'objectivitat, concurrència i publicitat, i es garantirà la transparència de les actuacions administratives.
  
3.2.6 El Ministeri de Foment podrà sol·licitar de la Comunitat Autònoma la informació necessària per al seguiment de les actuacions objecte de l'àrea de rehabilitació.
  
4. Actuacions en matèria de finançament conjunt d'habitatges de promoció pública
  
La promoció d'un màxim de 300 habitatges de promoció pública amb destinació al lloguer, d'acord amb allò que s'ha establit en el Reial Decret 1.186/1998, de 12 de juny, i la normativa autonòmica en matèria d'habitatges de promoció pública.
  
5. Ajudes a càrrec de pressupostos propis de la Comunitat Autònoma
  
La concessió a càrrec dels seus pressupostos i la conformitat amb la seua pròpia normativa de les ajudes complementàries següents:
  
5.1 Actuacions d'habitatges de nova construcció subjectes a règims de protecció pública.
  
5.1.1 Habitatges amb destinació a venda.
  
Per als habitatges protegits dels grups A (article 16.1.a) i B (article 16.1. c) i els habitatges de protecció oficial de règim especial:
  
- En àrees de rehabilitació, fins al 12,5% del preu de venda.
  
- En altres àmbits, fins al 10% del preu de venda.
  
5.1.2 Habitatges protegits amb destinació a arrendament.
  
Per als habitatges que es destinen a arrendament vinculat durant 25 anys:
  
- Programa de lloguer-jove, una subvenció al promotor del 10% del preu de venda (article 16. 1. a).
  
- Programa d'integració social, una subvenció al promotor del 10% del preu de venda (article 16.1.a) i una subvenció als inquilins dels habitatges sobre la renda mensual fins al 75% d'aquesta.
  
5.2 Adquisició d'habitatges ja construïts
  
Les subvencions seran les establides en l'apartat 5.1.1. anterior.
  
5.3 Actuacions de rehabilitació
  
5.3.1 En àrees de rehabilitació i en funció de les característiques de cada àrea que es determinen en la normativa:
  
- Per a la rehabilitació d'edificis, fins al 30% del pressupost protegit.
  
- Per a rehabilitació d'habitatges, fins al 20% del pressupost protegit.
  
- Per a l'adequació de façana i coberta d'edificis d'habitatges, fins al 60% del pressupost protegit.
  
- Per a l'adequació d'edificis destinats a equipament social, cultural o educatiu, fins al 25% del pressupost protegit.
  
5.3.2 En zones rurals: municipis i nuclis de població que no excedisquen de 2.000 habitants:
  
- Per a la rehabilitació d'edificis, fins al 10% del pressupost protegit.
  
- Per a la rehabilitació d'habitatges, fins al 7,5% del pressupost protegit.
  
5.3.3 En edificis d'habitatges catalogats, fins al 10% del pressupost protegit.
  
5.3.4 En edificis amb patologies estructurals:
  
- Derivades de l'ús del ciment aluminós, fins al 50% del pressupost protegit.
  
- En altres patologies estructurals quan existisca risc estructural, fins al 30% del pressupost protegit.
  
5.4 Actuacions en matèria de finançament conjunt d'habitatges de promoció pública
  
Es qualifiquen com a habitatges de promoció pública en les condicions establides pel Decret de la Generalitat Valenciana, l'adquisició d'habitatges ja construïts que es destinen a arrendament, i s'aporta una subvenció del 30% del cost d'adquisició establit pel Reial Decret 1.186/98.
  
6. Uns altres compromisos
  
6.1 La Comunitat Autònoma es compromet a adoptar les mesures necessàries, tant de caràcter normatiu com en l'àmbit de la gestió, amb vista a garantir que el nombre efectiu d'actuacions, de cada classe, qualificades o declarades protegides, a finançar mitjançant ajudes estatals, no excedisca de les quanties convingudes en els nombres anteriors i en l'annex 1 del present conveni.
  
A l'efecte, la Comunitat Autònoma podrà qualificar o declarar protegides cada any actuacions per un total del 105%, com a màxim, dels objectius que figuren en l'annex 1 per al mateix any. En la dita xifra s'inclouran les possibles qualificacions ja emeses abans del present conveni, a l'empara de plans i programes anteriors, però encara no finançades, que puguen servir de base a l'obtenció de finançament qualificat a càrrec del vigent Reial Decret 1.186/1998 de 12 de juny, i en el present conveni.
  
6.2 D'altra banda, la Comunitat Autònoma es compromet a establir, dins de les xifres d'objectius de cada any, relatives a adquisició protegida d'altres habitatges existents, la reserva per a habitatges de nova construcció a preu taxat, promoguts sobre sòls finançats a càrrec dels reials decrets 1.668/1991, de 15 de novembre; 1.932/1991, de 20 de desembre, i 2.190/1995, de 28 de desembre, segons estableixen aquests.
  
6.3 Així mateix, la Comunitat Autònoma es compromet, d'acord amb allò que s'ha establit en la disposició addicional quarta de la Llei 29/1994, de 24 de novembre, d'Arrendaments Urbans, a considerar, com a subjecte preferent de les ajudes públiques per a l'accés a habitatge, sempre que complisquen els requisits quant a ingressos màxims establits en el Reial Decret 1.186/1998, de 12 de juny, les persones que en aplicació d'allò que s'ha establit en la disposició transitòria segona de la citada llei, es vegen privades del dret a la subrogació mortis causa que els reconeixia el text refós de la Llei d'Arrendaments Urbans, aprovat per Decret 4.104/1964, de 24 desembre.
  
Tercera. Actuacions a càrrec del Ministeri de Foment
  
A la vista de les actuacions que ha de realitzar la Comunitat Autònoma, el Ministeri de Foment, es compromet a aportar les ajudes econòmiques directes corresponents a les actuacions que es detallen en els números següents d'aquesta clàusula, de conformitat amb el Reial Decret 1.186/1998, de 12 de juny, corresponents a les actuacions incloses en l'annex 1 i dins dels compromisos màxims de despesa estatal autoritzada pel Consell de Ministres, sense perjudici de les eventuals modificacions d'objectius previstes en la clàusula primera.
  
1. Quantia màxima global de les subvencions estatals
  
La quantia màxima global del conjunt de les dites ajudes, pel que fa al concepte de subvencions, serà de 7.275 milions de pessetes, la despesa de la qual es distribuirà en anualitats que es reflectiran en el concepte 752 dels pressupostos anuals del Ministeri de Foment, i que, sumades a les dels restants ens territorials autonòmics que hagen subscrit convenis amb el dit Ministeri en desenvolupament del Pla d'Habitatge 1998-2001, no podran excedir de les quanties anuals màximes establides per l'Acord de Consell de Ministres de data 17 de juliol de 1998.
  
2. Ajudes estatals per tipus d'actuacions protegides
  
Els subsidis i les subvencions estatals à que es refereix el primer paràgraf d'aquesta clàusula es concreten com segueix, per modalitats d'actuacions protegides.
  
2.1 Actuacions en habitatge protegit de nova construcció
  
Les subsidiacions i les subvencions a què es refereixen els apartats 1.1. i 1.2. de la clàusula segona del present conveni.
  
2.2 Actuacions protegides relatives a adquisició protegida d'altres habitatges ja existents
  
Les subsidiacions a què es refereixen els apartats 2.1. i 2.2. de la clàusula segona.
  
2.3 Actuacions protegides de rehabilitació
  
Les ajudes econòmiques directes a què fa referència l'apartat 3.1. de la clàusula segona.
  
D'altra banda, el Ministeri de Foment i la Conselleria d'Obres Públiques, Urbanisme i Transports de la Generalitat Valenciana continuaran les operacions de reforma d'habitatges i d'expropiació i urbanització, acollits a un sistema específic de finançament addicional a la corresponent en el present conveni, mitjançant assignacions pressupostàries de caràcter anual que figuraran en els pressupostos del Ministeri de Foment, d'acord amb les condicions establides en els respectius convenis reguladors per a les següents actuacions:
  
- Patronat d'habitatge a Alacant
  
- Polígon de Rafalafena a Castelló
  
2.4 Actuacions en matèria de finançament conjunt d'habitatges de promoció pública
  
Les subvencions corresponents als habitatges a què es refereix l'apartat 4 de la clàusula segona, i la quantia de les quals es determina segons siga el destinació dels habitatges, previst en l'article 22 del Reial Decret 1.186/1998 de 12 de juny.
  
2.5 Oficines per a la gestió i l'assessorament de la rehabilitació
  
Lliurament de 870 milions de pessetes, durant el període de vigència del pla, en concepte de subvenció per a la implantació i el manteniment de les oficines per a la gestió i l'assessorament de la rehablitació, i s'inclouen, així mateix, aquelles que es dediquen a informació i suport a la gestió d'altres actuacions protegides. Aquesta quantia es distribuirà per anualitats i serà susceptible de revisió en funció de l'activitat efectivament realitzada per les dites oficines i de l'evolució del nombre d'aquestes, que es tindran sempre en compte les disponibilitats pressupostàries.
  
2.6 Subvenció a adquirents d'habitatges de protecció oficial de promoció pública
  
El Ministeri de Foment satisfarà, a càrrec dels seus pressupostos, als adquirents en primera transmissió d'habitatges de protecció oficial de promoció pública, venuts en les condicions de preu i d'ajornament de pagament establides en el Reial Decret 3.148/1978, de 10 de novembre, i les disposicions complementàries, així com en les normes corresponents de la Comunitat Autònoma, la subvenció personal i especial per un import coincident amb el que resulte d'aplicar al preu de l'habitatge el tipus impositiu de l'Impost sobre el Valor Afegit que grave la transmissió d'aquests habitatges.
  
Quarta. Seguiment del Conveni
  
1. Obligacions de notificació i informació per part de la Comunitat Autònoma
  
1.1 La Comunitat Autònoma notificarà a la Direcció General de l'Habitatge, l'Arquitectura i l'Urbanisme, del Ministeri de Foment:
  
a) Amb caràcter quinzenal o, almenys, mensual: la relació de reconeixements de drets de subsidiació de préstecs qualificats per a habitatges protegits de nova construcció i per a actuacions d'adquisició protegida d'altres habitatges ja construïts.
  
b) Amb caràcter quinzenal o, almenys, mensual: la relació de reconeixements de drets de subvenció per a actuacions protegides d'habitatges de protecció oficial de règim especial, els habitatges promoguts per a lloguer, rehabilitació i per a actuacions protegides en matèria de sòl, i s'inclouen, si és procedent, aquells reconeixements de drets a subvencions que corresponguen a plans i programes anteriors convinguts entre la Comunitat Autònoma i el Ministeri de Foment, i que, segons la normativa corresponent i els termes dels dits convenis, procedira reconeixer durant l'àmbit temporal del present conveni.
  
1.2 Amb caràcter mensual, la Comunitat Autònoma remetrà a la Direcció General de l'Habitatge, l'Arquitectura i l'Urbanisme, del Ministeri de Foment, informació sobre evolució de l'activitat del subsector habitatge: les sol·licituds de qualificació o de declaració provisional; les qualificacions o les declaracions provisionals; la iniciació d'habitatges; les sol·licituds de qualificació o de declaració definitiva; les qualificacions o les declaracions definitives; la terminació d'habitatges; certificats i/o qualificacions de rehabilitació, d'adquisició protegida d'altres habitatges existents, amb diferenciació entre habitatge usat i les altres modalitats.
  
1.3 La Comunitat Autònoma remetrà trimestralment a la Direcció General de l'Habitatge, l'Arquitectura i l'Urbanisme, del Ministeri de Foment, la justificació dels pagaments de les subvencions reconegudes, per figures, plans i programes anuals d'actuació.
  
1.4 La Comunitat Autònoma haurà de remetre, almenys trimestralment, la informació oportuna sobre denegació de qualificacions o declaracions definitives o desqualificacions que haguera acordat, referides a les actuacions protegides objecte del present conveni.
  
1.5 Les relacions de reconeixements de drets a què es refereix l'apartat 1.1. d'aquesta clàusula, així com les justificacions de pagaments de les subvencions reconegudes i les restants informacions objecte dels altres apartats de la mateixa clàusula, seran remeses a la Direcció General de l'Habitatge, l'Arquitectura i l'Urbanisme, del Ministeri de Foment, segons allò que s'ha indicat en el Protocol d'Intercanvi d'Informació (PET) vigent, de març de 1996 €distribuït en la comissió multilateral de seguiment de 25 de març de 1996?, adaptat a les actuacions previstes en el Reial Decret 1.186/1998, de 12 de juny, segons s'acorde amb caràcter general per a tots els ens territorials autonòmics que participen en el Pla d'Habitatge 1998-2001.
  
2. Obligacions d'informació per part del Ministeri de Foment
  
El Ministeri de Foment, a través de la Direcció General de l'Habitatge, l'Arquitectura i l'Urbanisme, remetrà la següent informació a la Comunitat Autònoma:
  
2.1 Amb periodicitat mensual, la informació general sobre l'evolució del compliment d'objectius del Pla 1998-2001.
  
2.2 Amb caràcter bimestral, la relació dels préstecs qualificats concedits en l'àmbit territorial de la dita Comunitat per entitats de crèdit i per cada una de les modalitats d'actuacions protegides, amb distinció si són subsidiaris o no.
  
3. Informació pública
  
Ambdues parts es comprometen a col·laborar activament per a potenciar la difusió d'informació sobre les mesures del Pla d'Habitatge 1998-2001.
  
4. Comissió bilateral de seguiment
  
4.1 Ambdues parts es comprometen a efectuar el seguiment conjunt i a coordinar les seues actuacions en ordre al compliment de les obligacions contretes en el present conveni. A l'efecte es crea una comissió bilateral de seguiment i coordinació que presidiran conjuntament els directors generals competents o les persones en qui deleguen.
  
La comissió s'haurà de constituir en el termini d'un mes a partir de la firma del present conveni i es reunirà, almenys, una vegada al trimestre.
  
4.2 Les funcions d'aquesta comissió seran:
  
a) Comprovar l'efectiu intercanvi previst d'informació i analitzar el seu contingut.
  
b) Portar a cap un seguiment sistemàtic del compliment dels convenis entre el Ministeri de Foment i les entitats de crèdit, a l'efecte de garantir l'adequat volum de finançament convingut en el corresponent àmbit territorial.
  
c) Analitzar el desenvolupament i el compliment del present conveni, i formular les oportunes propostes en el cas de desviacions d'aquest.
  
d) Formular i acordar, si és procedent, les propostes de finançament específic d'àrees de rehabilitació individualitzades, i es concreten els aspectes a què es refereix l'article 31.4 del Reial Decret 1.186/1998, de 12 de juny.
  
e) Formular i acordar, si és procedent, les propostes de canvis d'objectius, i adequar-los en funció de l'evolució de les circumstàncies, sempre dins dels volums màxims de recursos financeres i de despeses estatals autoritzades, segons l'article 50.1 del Reial Decret 1.186/1998, de 12 de juny.
  
f) Intercanviar informació sobre projectes d'estudi relacionats amb el sector o la política de l'habitatge, així com sobre els projectes de normativa estatal i autonòmica relativa a habitatge i sòl.
  
5. Comissió multilateral de seguiment d'habitatge
  
Ambdues parts es comprometen a participar en la comissió multilateral de seguiment, integrada pels directors generals competents en matèria d'habitatge de les comunitats autònomes i ciutats dotades d'autonomia i del Ministeri de Foment, el director general de l'Habitatge, l'Arquitectura i l'Urbanisme d'aquest ocuparà la Presidència d'aquesta. La comissió es reunirà, almenys, una vegada cada semestre.
  
La comissió multilateral analitzarà l'evolució del Pla d'Habitatge 1998-2001 i debatrà sobre les mesures oportunes que s'han d'adoptar en el desenvolupament o, si és procedent, per a corregir les eventuals desviacions que siguen detectades.
  
Cinquena. Duració del Conveni
  
La duració del present conveni serà la del període comprés entre la seua data d'atorgament i el 31 de desembre de l'any 2001, la vigència d'aquest coincidirà, en tot cas, amb la del Pla d'Habitatge 1998-2001.
  
Sisena. Extinció
  
El present conveni s'extingirà per la conclusió del període màxim establit per a la seua vigència i, en tot cas, per l'esgotament del volum de recursos assignats, així com per resolució d'aquest.
  
Seran causes de resolució el mutu acord de les administracions intervenints, la decisió unilateral d'alguna d'aquestes quan es produïsca per l'altra un incompliment greu acreditat de les obligacions assumides, i qualssevol altres que, si és procedent, li foren d'aplicació, d'acord amb la legislació vigent.
  
En el mateix supòsit d'extinció del conveni, les actuacions en curs, o siga, aquelles el dret de les quals al finançament qualificat haja sigut reconegut anteriorment per la Comunitat Autònoma, continuaran la seua tramitació amb les limitacions imposades per la vigència prevista del conveni i, en tot cas, per l'esgotament del volum de recursos assignats.
  
Setena. Naturalesa jurídica i jurisdicció
  
El present conveni té naturalesa jurídica administrativa. Les qüestions litigioses que puguen sorgir en la interpretació i el compliment d'aquest seran de coneixement i competència de l'ordre jurisdiccional del contenciosadministratiu.
  
I, en prova de conformitat, firmen el present conveni per duplicat. El ministeri de Foment. El president de la Comunitat Autònoma.
  
El ministre de Foment
  
Rafael Arias-Salgado Montalvo
  
El president de la Comunitat Valenciana
  
Eduardo Zaplana Hernández-Soro